ราคาสินค้าเกษตรไปไม่ถึงฝัน
ธ.ก.ส.ฟันธงบาทแข็ง-สงครามการค้า-กำลังซื้อลดป่วน,นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงการคาดการณ์สถานการณ์ราคาสินค้าเกษตร เดือน มิ.ย.2562 ว่า สินค้าเกษตรที่จะมีแนวโน้มราคาเพิ่มขึ้น ได้แก่ ข้าวเปลือกหอมมะลิเพิ่มขึ้นจากเดือนก่อน 0.22-0.50% อยู่ที่ราคา 15,735-15,780 บาทต่อตัน ข้าวเปลือกเหนียวเมล็ดยาวเพิ่มขึ้นจาก 1.24-1.69% อยู่ที่ราคา 11,250-11,300 บาทต่อตัน เนื่องจากความกังวลจากภาวะภัยแล้งที่คาดว่าจะทำให้ผู้ประกอบการค้าข้าวต้องการเก็บข้าวไว้ในสต๊อกเพิ่มขึ้น ขณะที่ราคาน้ำตาลทรายดิบตลาดนิวยอร์กจะเพิ่มขึ้น 2.50-5.00% อยู่ที่ราคา 11.84-12.13 เซ็นต์ต่อปอนด์ เนื่องจากคาดการณ์ว่าในเดือน มิ.ย.จะมีฝนตกชุกในบราซิล ซึ่งอาจทำให้มีการชะลอการเก็บเกี่ยว ประกอบกับผลผลิตน้ำตาลโลกในปี 2562-2563 จะลดลง 1.9% จากผลผลิตน้ำตาลของไทยและอินเดียที่คาดว่าจะผลิตได้ลดลง ส่วนสุกรราคาเพิ่มขึ้นเล็กน้อยจากเดือนก่อน 0.50-2.82% อยู่ที่ราคา 71.00-73.00 บาทต่อ กก. เนื่องจากอากาศที่แปรปรวน ส่งผลให้โตช้าและปริมาณสุกรออกสู่ตลาดลดลง,ส่วนสินค้าเกษตรที่มีแนวโน้มราคาปรับตัวลดลง ได้แก่ ข้าวเปลือกเจ้าความชื้น 15% คาดว่าลดลงจากเดือนก่อน 0.47-1.24% อยู่ที่ราคา 7,753-7,813 บาทต่อตัน เนื่องจากค่าเงินบาทมีแนวโน้มแข็งค่าขึ้นต่อเนื่อง และภาวะสงครามการค้าระหว่างจีนและสหรัฐอเมริกา ยางพาราแผ่นดิบราคาจะลดลงจากเดือนก่อน 1.21-3.78% อยู่ที่ราคา 45.27-46.48 บาทต่อ กก. เนื่องจากตั้งแต่ปลายเดือน พ.ค.ที่ผ่านมาปริมาณผลผลิตยางพาราจะทยอยออกสู่ตลาดเพิ่มมากขึ้น ขณะที่ข้าวโพดเลี้ยงสัตว์ความชื้นไม่เกิน 14.5% ราคาจะลดลง 0.15-1.00% อยู่ที่ราคา 7.21-7.28 บาทต่อ กก.,สำหรับราคาปาล์มน้ำมันราคาจะลดลง 2.85-11.11% อยู่ที่ราคา 1.75-1.60 บาทต่อ กก. เนื่องจากผลผลิตปาล์มน้ำมันยังคงออกสู่ตลาดอย่างต่อเนื่อง ขณะที่สต๊อกน้ำมันปาล์มดิบในประเทศสูงเกินกว่าความต้องการใช้ ราคามันสำปะหลังจะลดลงเล็กน้อย 1.59-9.57% อยู่ที่ 1.85-1.70 บาทต่อ กก. ขณะที่กุ้งขาวแวนนาไมราคาจะลดลง 0.36-0.72% อยู่ที่ 137.00-138.00 บาทต่อ กก. จากกำลังซื้อทั่วโลกที่ลดลง และผลกระทบของอัตราแลกเปลี่ยน.
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงการคาดการณ์สถานการณ์ราคาสินค้าเกษตร เดือน มิ.ย.2562 
สมเกียรติ กิมาวหา,บาทแข็ง,ราคาสินค้าเกษตร,ข้าวเปลือก,สินค้าเกษตร,ยางพารา,ราคาปาล์มน้ำมัน